**PRVI POZIV NA KONKURS ZA GRANTOVE 2019**

**Uputstva za aplikante**

**Krajnji rok za apliciranje: 5. mart 2019., 00:00.**

**1. Uvod**

Ovaj poziv na konkurs za grantove objavljuje projekat Kultura za promene, koji finansira Evropska unija, kojim upravlja Kancelarija Evropske unije na Kosovu a implementiraju ga Qendra Multimedia i Goethe-Institut. Cilj poziva je jačanje kulturnog sektora kao podstrek socio-ekonomskom razvoju Kosova putem podrške za održive projekte i aktivnosti kulturnih organizacija koje promovišu kreativnost, socijalnu sveobuhvatnost i saradnju.

Projekat Kultura za promene pokrenut je januara 2018. godine i obuhvata široku oblast aktivnosti koje će se realizovati tokom trogodišnjeg perioda u sektoru kulture i obrazovanja na Kosovu.

Ovaj poziv sadrži 3 lota koji imaju za cilj pružanje podrške kulturnim inicijativama na Kosovu. Na ovaj konkurs može se aplicirati predlozima iz sledećih oblasti (lotova):

**Lot 1:** Podrška za projekte, platforme, festivale i velike kulturne inicijative, postojeće ili nove, koje se organizuju i inicuju na Kosovu i koje podstiču umetničku produkciju i omogućavaju kosovskim umetnicima i umetničkim grupama da promovišu svoje radove na lokalnom i međunarodnom nivou. Maksimalna suma podrške za ovaj lot iznosi 20.000 evra.

**Lot 2:** Podrška za srednje kulturne projekte, platforme i inicijative, postojeće ili nove, koje se organizuju na Kosovu i koje obuhvataju jednu ili više javnih aktivnosti i rezultiraju inovativnim proizvodima koji imaju potencijal za izdržljivost. Maksimalna suma podrške za ovaj lot iznosi 10.000 evra.

**Lot 3:** Podrška za male kulturne projekte i inicijative koje se organizuju na Kosovu. Za ovaj lot mogu aplicirati sve kulturne organizacije, inicijative ili grupe neformalnog karaktera i umetnici pojedinačno. Maksimalna suma podrške za ovaj lot iznosi 4.000 evra.

Aplikacije se mogu podneti na albanskom, srpskom ili engleskom jeziku.

Aplikanti mogu da konkurišu samo za jedan lot. Biće prihvaćena samo jedna aplikacija od pojedinačnog aplikanta.

Krajnji rok za apliciranje je **5. mart 2019., 00:00.**

**2. Finansijske alokacije**

Lot 1: Maksimalna suma podrške iznosi 20.000 EUR.

Lot 2: Maksimalna suma podrške iznosi 10.000 EUR.

Lot 3: Maksimalna suma podrške iznosi 4.000 EUR.

Ukupan budžet dostupan za sve navedene oblasti iznosi 230.000 EUR.

Projekat Kultura za promene zadržava pravo da ne podeli ceo raspoloživi iznos ako dostavljeni predlozi ne ispunjavaju kriterijume za izbor.

**3. Prihvatljivost**

**3.1.** **Prihvatljivost aplikanata**

Aplikanti treba da zadovolje sledeće uslove:

* Da budu neprofitabilne javne organizacije, osnovane po zakonima Kosova, NVO-i, udruženja ili drugi kulturni akteri, ili organizacije civilnog društva; ili
* Neformalne grupe ili pojedinačni umetnici/ kreativni izvođači sa zvaničnom rezidencijom na Kosovu.

Ostali uslovi:

* Glavna aktivnost aplikanata treba da bude u oblasti umetnosti i/ili u međusobno povezanim kulturnim oblastima;
* Aplikanti treba da budu direktno odgovorni za pripremu i upravljanje aktivnostima sa svojim partnerima, a ne da deluju kao posrednici;
* Profitabilni subjekti nisu prihvatljivi za ovaj poziv na konkurs;
* Regionalne i transnacionalne aktivnosti imaju pravo da se prijave na ovaj poziv;
* Prioritet će imati aktivnosti koje su iniciranle ili ih sprovode kulturne organizacije i izvođači izvan Prištine;
* **Osim toga, prioritet će imati one kulturne inicijative koje su organizovane kao model saradnje između dve ili više kulturnih organizacije ili izvođača, a posebno one koje predviđaju saradnju između nezavisne kulturne scene i javnih kulturnih institucija;**
* Prioritet že imati aktivnosti koje su inicirale marginalizovane grupe ili one aktivnosti od kojih korist imaju ove grupe.

3.2. **Prihvatljive aktivnosti**

Vreme trajanja

Vreme trajanja projekta ne treba da bude duže od 1. godine od pokretanja projekta i treba da bude završen najkasnije do maja 2020. Aplikanti treba da naznače datum i tačno vreme trajanja aktivnosti u formularu za apliciranje.

Vrste aktivnosti

Predložene kulturne aktivnosti mogu pokrivati sve kulturne oblasti uključijući pozorište i performativne/izvođačke umetnosti, audio-vizuelne umetnosti, kinematografiju, oblast knjige i izdavaštva, arhitektonske i urbane intervencije, muziku, vizuelne umetnosti, rukotvorine, modu, dizajn.

**Sledeće vrste aktivnosti neće biti prihvatljive za finansiranje:**

* Događaji verske ili političke prirode;
* Aktivnosti koje imaju za cilj uglavnom individualne stipendije za studije, istraživanja ili kurseve obuke;
* Operativni troškovi organizacija koje apliciraju (samo administrativni troškovi u vezi primene aktivnosti mogu biti prihvatljivi);
* Dugovi i obaveze;
* Aktivnosti koje se odnose isključivo ili u većem delu na kapitalne troškove, kao što su infrastruktura, zemljište ili oprema;
* Aktivnosti namenjene prikupljanju fondova ili medijskoj reklami aplikanta ili njegovog/njenog partnera;
* Aktivnosti koje direktno podržavaju političke partije.

**4. Kriterijumi selekcije**

Ocenjivačka komisija će sastaviti listu odabranih projekata za moguće finansiranje. Odgovornost za konačnu odluku preuzima Kancelarija Evropske unije na Kosovu. Kvalifikovane aplikacije/projekti biće ocenjeni na osnovu sledećih kriterijuma:

|  |  |  |  |
| --- | --- | --- | --- |
|  | **Kriterijumi** | **Definicija** | **Maksimalni koeficijent** |
| 1. | Usklađenost projekta sa prioritetima programa “Kultura za promene” | Ovaj kriterijum će oceniti u kojoj meri su usklađene prioritetne oblasti, aktivnosti i rezultati projekta u odnosu na ciljeve poziva za predloge programa “Kultura za promene”. Sa ovog aspekta, ocenjivačka komisija će analizirati efekat projekta na ciljne grupe i korisnike aktivnosti. Ocenjivačka komisija će oceniti uključivanje lokalnih zajednica u kulturne aktivnosti.  Dodatne poene po ovom kriteriju dobiće one inicijative koje će:   1. Saraditi sa javnim kulturnim institucijama i obrazovnim institucijama na lokalnom nivou, obezbeđujući dugoročni kontinuitet kulturnih inicijativa; 2. Jačati zajednice na lokalnom nivou kroz implemetaciju sličnih inicijativa zajednice koje su slične projektu sa kojim je aplikant aplicirao, obezbeđujući širenje kulturne inicijative; 3. Biti inovativne umetničke inicijative i imaće potencijal da se ubuduće razvijaju; 4. Imaju za cilj transformaciju kulturne inicijative u prodajni proizvod, na domaćem i međunarodnom tržištu doprinoseći tako razvoju lokalne kreativne industrije zasnovane na umetnosti i kulturi. U ovoj oblasti prioritet će imati oblasti: mode, muzičke produkcije, dizajna ambalaže, grafičkog dizajna, ulične umetnosti (grafiti) i arhitekture, ili bilo koje druge kulturne aktivnosti koja ima prodajni potencijal kod privatnog sektora doprinoseći tako ekonomskom razvoju; 5. Biti kulturne inicijative koje otvaraju put regionalnoj i međunarodnoj saradnji među kreativnim profesionalcima;  6. Biti kulturne inicijative koje doprinose razvoju obrazovanja kroz umetnosti kao instrument za društveni razvoj. | 35 |
| 2. | Kreativna snaga sadržaja i aktivnosti | Ovaj kriterijum ocenjuje opšti uticaj aktivnosti sa aspekta umetničke vrednosti i kreativnog potencijala za socijalne promene i inovaciju. | 20 |
| 3. | Strategija komuniciranja i uticaj | Ovaj kriterijum će oceniti na koji je način aplikant dizajnirao strategiju komuniciranja sa javnošću uopšte i sa korisnicima posebno. Sa porastom distribucije informacija o projektnim aktivnostima i rezultatima, raste i ocena koju projekat može dobiti kod ocenjivačke komisije.  Predlozi za štampanje brošura i postera moraju biti opravdani i trebaju imati detaljno objašnjenje količine, ciljne grupe itd. | 10 |
| 4. | Kvalitet finansijske ponude | Kriterijum ocenjuje budžet i odnos između procenjenih troškova predloženih aktivnosti i realnih troškova. Ako je u predloženoj aktivnosti predviđen doprinos drugih finansijera, organ koji finansira i dodeljena sredstva i/ili ona koja se očekuju treba da budu navedena jasno u formularima aplikacije i budžeta. | 15 |
| 5. | Potencijal projektnog tima | Kriterijum ocenjuje potencijal projekta procenjujući kvalitet i strukturu projektnog tima u sektoru kulture. | 10 |
| 6. | Prethodno iskustvo | Kriterijum ocenjuje ekspertizu aplikanta u oblasti vezanu za aktivnost kako bi se obezbedio bolji kvalitet rezultata. | 10 |
| **UKUPAN BROJ POENA** | | | **100** |

Aplikacije će biti ocenjene poenima od 0 do 100 i biće rangirane u skladu sa osvojenim brojem poena. Postavljeni prag je na **60 od ukupnih 100 poena**.

**5. Monitoring i podrška za korisnike**

Tim projekta “Kultura za promene” obezbediće i “help desk” (centar za asistenciju) za korisnike za pitanja kao što su upravljanje, marketing, distribucija materijala, prikupljanje fondova, stvaranje publike itd., kako bi se obezbedila korektna realizacja projekta, kao i njegov razvoj i održivost u budućnosti.

**6. Finansijske dispozicije**

Finansiranje će pokriti maksimalno 80% ukupnog budžeta projekta. U vanrednim i obrazloženim slučajevima, finansiranje može pokrivati do 100% ukupnog budžeta projekta.

**6.1 Prihvatljivi troškovi**

Samo “prihvatljivi troškovi” biće pokriveni grantom. Kategorije prihvatljivih troškova i onih neprihvatljivih su dole navedene.

Prihvatljivi troškovi su realni troškovi korisnika granta, koji ispunjavaju sledeće kriterijume:

* To su troškovi podneti za vreme trajanja aktivnosti;
* Oni su navedeni u ocenjenom opštem budžetu;
* Oni su podneti u vezi sa aktivnostima koje su predmet granta i potrebni su za realizaciju aktivnosti;
* Oni se mogu identifikovati i verifikovati, posebno putem uvođenja u računovodstvene registre korisnika, definisane u skladu sa standardima računovodstva na Kosovu i u skladu sa uobičajenim praksama računanja troškova korisnika;
* Oni su u skladu sa zahtevima socijalnog i poreskog zakonodavstva.

Direktni prihvatljivi troškovi

Direktni prihvatljivi troškovi za aktivnosti su oni troškovi koji se, imajući u vidu gore navedene uslove, mogu identifikovati kao specifični troškovi direktno povezani sa realizacijom aktivnosti, kao što su:

* Putni troškovi i troškovi smeštaja (za sastanke, konferencije, događaje itd.);
* Profesonalne tarife za eksperte direktno uključene u realizaciju aktivnosti;
* Tekući troškovi i snabdevanje, pod uslovom da se oni mogu identifikovati i da su namenjeni za aktivnosti projekta;
* Troškovi koji su direktno povezani sa zahevima za realizaciju aktivnosti;
* Troškovi iznajmljivanja prostorija koje su povezane sa realizacijom aktivnosti.

**6.2 Neprihvatljivi troškovi**

Sledeći troškovi su neprihvatljivi:

* Dugovanja i uplate za usluge dugovanja (interesne stope);
* Dispozicije za gubitke ili moguće obaveze u budućnosti;
* Kupovina zemljišta ili zgrada;
* Kupovina vozila;
* Kirija za kancelariju, ako aplikant ne može pružiti dokaze da je odgovarajući prostor potreban u cilju realzacije aktivnosti;
* Gubici prilikom razmene valuta;
* Takse, uključujući PDV, osim ako korisnik ili sa-korisnici mogu dokazati da ne mogu zatražiti da im se porez vrati;
* Krediti za neku treću stranu.

**7. Ugovor**

Projekat „Kultura za promene“ potpisaće sa korisnicima ugovor koji će uključivati informacije o aktivnostima koje će biti obavljene, vrednost ugovora, modalitete isplate i izveštavanja.

Prva pred-finansirajuća uplata, koja pokriva 60% sume granta, biće obavljena nakon obostranog potpisivanja ugovora.

Druga uplata, koja pokriva vrednost od 40%, biće obavljena nakon zaršetka poslednje aktivnosti u sklopu projekta za koji se aplicira, i to nakon što projekt „Kultura za promene“ usvoji finalni izveštaj aplikanta.

**8. Izveštavanje**

Od korisnika se zahteva da preda finalni izveštaj najkasnije 30. dana nakon završetka realizacije aktivnosti. Finalni izveštaj treba da sadrži:

* Narativni deo: najviše na 4. stranica, koje sadrže sažet pregled realizovanih aktivnosti, glavne dokaze (novinske članke, linkove za medije, programe, brošure, liste učesnika itd.) kojima se dokazuje održavanje aktivnosti i preporuke koje iz njih proizlaze.
* Finansijski deo: sadrži detalje o troškovima (originali svih računa).
* Anekse: sadže dokumente putem kojih se može verifikovati realizacija aktivnosti, kao što su publikacije, materijali za komunikaciju, fotografije, liste učesnika itd.
* Formulare za narativno i finansijsko izveštavanje predaće korisnicima grantova u prvim fazama realizacije njihovog projekta tim projekta „Kultura za promene“.

1. **Publicitet**

Korisnici treba da priznaju i objave doprinos fondova EU u svim publikacijama, posterima, programima, audio-vizuelnim materijalima, prisustvu na internetu i socijalnim medijima, ili na ostalim poduktima za koje su upotrebljeni fondovi. Korisnici treba da potvrde datume kulturnih aktivnosti 3. nedelje ranije u Kancelariji Evropske unije na Kosovu i projektu Kultura za promene.

U ovom kontekstu, uspešnim aplikantima će tim projekta Kultura za promene obezbediti za korišćenje logo i disklajmere projekta Kultura za promene i Kancelarije Evropske unije na Kosovu.

**10. Dostavljanje predloga**

Aplikanti treba da posete web-stranicu Qendra Multimedia, gde će sa podstranice Kultura za promene moći da preuzmu paket za aplikaciju (formular narativne aplikacije i formular budžeta).

Narativni formular aplikacije treba da se popuni u skladu sa uputstvima za aplikante koja su naznačena na kraju formulara. Ovaj formular se može dostaviti u PDF formatu (poželjno) ili u Word formatu.

Aplikant može da popuni i formular budžeta u skladu sa uputstvima za budžet.

Dodatna dokumentacija za apliciranje je u skeniranoj formi:

* Sertifikat regitracije organizacije (za aplikante za Lot 1. i 2., kao i Lot 3., izuzev neformalnih inicijativa).

Kompletna dokumentacija, koja sadrži formular narativne aplikacije, formular budžeta i sertifikat registracije, treba da se dostavi putem e-maila za apliciranje.

Aplikacija se vrši samo u elektronskoj formi, i to na e-mail adresu: [grants@qendra.org](mailto:grants@qendra.org)

Naslov e-maila treba da bude: Aplikacija za Poziv 2 – Kultura za promene – [naziv organizacije]

**Rok:** Aplikacije u elektronskoj formi putem e-maila treba da se dostave do **5. marta 2019. godine, u 00:00. sati.** Svaka aplikacija koja bude poslata nakon ovog datuma i vremenskog roka automatski će biti isključena iz procesa ocenjivanja.

Aplikacije se mogu dostaviti na **albanskom, srpskom ili engleskom jeziku.**

Nikakve modifikacije u aplikaciji neće biti dozvoljene nakon isteka roka za aplikaciju. Ipak, ako se ukaže potreba za razjašnjenjem određenih aspekata ili za korigovanjem tehničkih grešaka, ocenjivačka komisija može kontaktirati aplikanta u tom cilju tokom procesa ocenjivanja.

Sva pitanja u vezi s pripremom aplikacije mogu se slati putem e-maila do **28. februara 2019. godine** na sledeću adresu: grants@qendra.org

Odluka o dodeli grantova

Svi aplikanti biće obavešteni putem e-maila o rezultatima procesa selekcije do **kraja marta 2019. godine.**

Lista izabranih aplikacija biće objavljena putem informativnih kanala projekta Kultura za promene:

Stranica Qendra MULTIMEDIA na Facebook-u -  
<https://www.facebook.com/QendraMultimedia/>

Web-stranica Qendra MULTIMEDIA - [www.qendra.org](http://www.qendra.org/)